stanford-oval/wikipedia huggingface dataset:
נג'יב רזאק
ראש ממשלה

קיצוצי הסובסידיות השונות הביאו בימי שלטונו של נג'יב לעליות משמעותיות ביוקר המחיה, בעוד תנודות במחירי הנפט והשלכות שערוריית 1MDB הובילו לפיחות מתמשך של המטבע הלאומי המלזי, רינגיט.
בשנת 2013, לפני הבחירות בפרלמנט, ערך נג'יב רזק ביקור היסטורי ברצועת עזה וקרא לפיוס בין ארגוני "פתח" ו"חמאס" לשם השגת הסדר שלום באזור.
ראש ממשלה > נפילת ממשלתו והתפתחות הפרשה המשפטית

ב-9 במאי 2018 הובסה מפלגתו של רזק באופן מפתיע בבחירות לפרלמנט לטובת קואליציית האופוזיציה "פאקאטאן הראפאן" בראשות ד"ר מאהאטיר מוחמד הקשיש. זאת הייתה התבוסה הראשונה של קואליציית בריסאן נסיונל בתולדותיה של מלזיה. המשקיפים הפוליטיים העריכו שהתבוסה נגרמה על ידי המס הבלתי פופולרי על נכסים ושירותים ולהתעצמות שערוריית השחיתות 1MDB.
מאהאטיר מוחמד שעלה לראשות הממשלה ב-10 במאי 2018 פתח מחדש את החקירה נגד נג'יב רזק.
יומיים אחרי עזיבתו את הממשלה הוצא נגד נג'יב צו למניעת יציאתו מהמדינה בעת שעמד לנסוע "לנופש" לאינדונזיה.
באותו יום התפטר נג'יב רזק מתפקידו כמנהיג "הארגון הלאומי המלזי המאוחד" UMNO וכראש קואליציית "באריסן נסיונל".
עוד בעת מסע הבחירות איים יריבו מאהאטיר מוחמד שירדוף אחריו, אם יהיה צורך אפילו באמצעות האינטרפול.
המשטרה מצאה בביתו כמות גדולה של חפצים יקרים, לרבות יהלומים.
ב-1 ביולי 2018 נעצר נג'יב רזק בהוראת הוועדה למאבק בשחיתות MACC שחקרה את העברתם לכאורה של 42 מיליון רינגיט (10.6 מיליון דולר) מחברת SRC International לחשבונו הפרטי של נג'יב רזק.
אחרי 16 במאי 2018 פשטה המשטרה פשטה על שישה בתים שבבעלות נג'יב ואשתו ומצאה בהם חפצי ערך רבים, כולל יהלומים, שנאספו ב-284 ארגזים. הופקעו, בין היתר, 1,400 ענקים, 567 תיקי יד, 423 שעונים, 2,200 טבעות, 1,600 סיכות ו-14 נזרים בשווי בין 223 ל-273 מיליון דולר.
נג'יב הואשם בארבעה סעיפים בתחום השחיתות. בהמשך שוחרר בערבות.
נעצר שוב ב-19 בספטמבר 2018 ולמחרת התווספו נגדו האשמות להלבנת כספים. אחר כך שוחרר שוב בערבות. ב-4 באוקטובר 2018 גם הואשמה גם אשתו במעילה. משפטו התחיל ב-3 באפריל 2019.
ב-28 ביולי 2020 הורשע בניצול סמכותו לרעה, בהפרת אמונים ובהלבנת כספים בשל חלקו בפרשת הסטת כספים מקרן השקעות ממשלתית, בהיקף מיליארדי דולרים.
הוא נידון ל-12 שנות מאסר, בגין הרשעתו בכל שבעת סעיפי האישום נגדו.
שערוריית 1MDB

אחרי הבחירות משנת 2013 שלטונו התאפיין, בין השאר, בהבאה למשפט של מבקרי ממשלתו בגין האשמות של "מרידה", כליאת ראש האופוזיציה אנוואר אברהים בעקבות האשמתו במעשי סדום, הטלת מס על נכסים ושירותים, ושערורייה הקשורה לחברת ההשקעות הממשלתית 1Malaysia Development Berhad‏ (1MDB) שגרמה להפגנות רחוב בראשות התנועה העממית "בֶּרְסִיהּ" (Bersih), במלאית: "נקיון", שקראו להתפטרותו.
שיא המחאות היוותה "הצהרת אזרחי מלזיה" החתומה על ידי ראש הממשלה לשעבר מאהאטיר מוחמד, תנועת "פאקאטאן הראפאן" ("ברית התקווה"), וארגונים לא ממשלתיים, עצומה שקראה לסילוקו של נג'יב. תגובתו להאשמות השחיתות היו אמצעים לחיזוק שלטונו, פיטוריו של סגנו, מוהידין יאסין, ושל התובע הכללי, עבד אל-גאני פטאיל. יורשו בתפקיד של התובע סגר את תיק החקירות נגדו. שני עיתונים אולצו להשהות את הופעתם והפרלמנט אימץ את "חוק מועצת הביטחון הלאומית" המעביר לראש הממשלה סמכויות ללא תקדים.
ביולי 2015 דיווח "וול סטריט ג'ורנל" על חשד למעילה בשווי של חצי מיליארד יורו לטובתו של רזק. בינתיים אימץ רזק בהדרגה שיטות יותר אוטוריטריות ונקט באמצעי דיכוי כלפי מבקריו, זאת מבלי להיגרר לפולמוסים ותוך שימוש במקורביו כדוברים.
בימים שבהם שלטו הוא וברק אובמה, נשמרו יחסים הדוקים עם ארצות הברית. אובמה ביקר במלזיה פעמיים – ב-2014 וב-2015. כמו כן נהנה רזאק מתמיכת ערב הסעודית. לדברי יועציו רוב הסכומים הענקיים שבלב הסקנדל נתרמו על ידי הסעודים למערכת הבחירות שלו. רזאק ממשיך להחזיק בטענה ש 681 מיליון דולרים אמריקניים שהופקדו בחשבון הבנק שלו היו מתנה מנסיך סעודי.
אשתו, רוסמה מנסור, נודעה במסעות קניות אקסטרווגנטיים ובאוסף תיקי היד שלה מתוצרת הרמס בירקין, בשווי של מיליוני דולרים.
הערות שוליים

1 2  BBC News, "Najib Razak: Malaysian ex-PM gets 12-year jail term in 1MDB corruption trial", July 28 2020
↑  כתבה בעיתון New Straits Times 27 jan. 2013
↑  כתבה בעיתון The Star 28.6.2018
↑  Paddock, Richard C. (2020-07-28). "Najib Razak, Malaysia's Former Prime Minister, Found Guilty in Graft Trial". The New York Times (באנגלית אמריקאית). ISSN 0362-4331. נבדק ב-2021-03-12.
| --- | --- |
בקרת זהויות :  GND: 140115854  ISNI: 0000 0000 7345 7950  LCCN: n84183609  NTA: 331579812  SUDOC: 14039625X  VIAF: 26014880   WorldCat (עם VIAF): 26014880 
אשתו של נג'יב רזק, רוסמה מנסור, בשנת 2010
משולש קיונגה

משולש קיונגה בכתום על מפת דרום-מזרח אפריקה
משולש קיונגה (גרמנית: Kionga-Dreieck, פורטוגזית: Triângulo de Kionga) הוא שטח בצורת משולש קטן (כ-1,000 קמ"ר), בין מזרח אפריקה הגרמנית (כיום טנזניה) למוזמביק. שטח זה  היה נושא לסכסוך טריטוריאלי בין האימפריה הקולוניאלית הגרמנית לפורטוגל בשנים 1894–1919. צלע אחת של המשולש היא חוף האוקיינוס ההודי, צלע שנייה היא נהר רובומה. הנקודה האסטרטגית החשובה במשולש היא עיר הנמל קיונגה.
פורטוגל ראתה בכינון מושבה גרמנית במקום כיבוש שטח השייך לה, כיוון שהוא מדרום לנהר רובומה. ב-1916 כבשו כוחות פורטוגל את המשולש מידי הגרמנים והחזיקו בו עד ה-25 בנובמבר 1917. בעקבות השתתפות פורטוגל במלחמת העולם הראשונה נגד גרמניה זכתה פורטוגל להשתתף בועידת השלום בפריז (1919) והכניסה לחוזה ורסאי סעיף לפיו הגבול בין מוזמביק למזרח אפריקה הגרמנית הוא נהר רובומה, וכך הכלילה את הטריטוריה בשטח המושבה שלה. הנהר נותר הגבול בין המדינות גם לאחר שזכו לעצמאות וכיום קיונגה היא חלק ממוזמביק.
בול קיונגה

ב-1916, כחלק מהתביעה הפורטוגלית על הטריטוריה, הוצא במפוטו, בירת מוזמביק, בול דואר עליו נרשם שם הטריטוריה והוא נכלל בקטלוגים כבול קיונגה.
לקריאה נוספת

Thomas, H.B., "The Kionga Triangle" in Tanganyika Notes and Records, Volume 31 1951, pp. 47–50
הערות שוליים

↑  ראו למשל באתר איגוד הבולאים הבינלאומי
| האימפריה הקולוניאלית הגרמנית 1871–1919 הקיסרות הגרמנית |
| --- | --- | --- |
| אפריקה | מזרח אפריקה הגרמנית: טנגניקה, רואנדה-בורונדי, וויטולנד, משולש קיונגה דרום-מערב אפריקה הגרמנית: נמיביה מערב אפריקה הגרמנית: קמרון הגרמנית, טוגולנד |  |
| האוקיינוס השקט | גינאה החדשה הגרמנית: קייזר-ווילהמסלנד, ארכיפלג ביסמרק, איי שלמה הגרמנים, בוגנוויל, נאורו, איי מרשל הגרמנים, איי מריאנה, איי קרוליינה, מיקרונזיה, פלאו סמואה הגרמנית |  |
| סין | אזור הזיכיון במפרץ ג'יאוג'ואו, צ'ינגדאו, אזור ההשפעה בשאנדונג |  |
בול דואר של קיונגה מ-1916
נחלת שבט יששכר

נחלות שבטי ישראל. נחלת שבט יששכר צבועה באדום בצפון מפת ההתנחלות השבטים
נחלת שבט יששכר נקבעה בגורל הרביעי, לאחר סיום הכיבוש של ארץ כנען יחד עם קביעת שאר נחלות השבטים. תיאור התיישבותו של שבט יששכר בנחלתו מופיע בספר יהושע, פרק י"ט, פסוקים י"ז–כ"ג. נחלת השבט השתרעה מן הירדן עד אזור מגידו ומהתבור עד סביבות בית שאן.
גבולות נחלת השבט

תיאור הנחלה המופיע בספר יהושע, פרק י"ט, פסוקים י"ז–כ"ג אינו נותן מענה דיו להבנת גבולו של השבט. ניתן להבין את גבולו לפי תיאור נחלת שבט מנשה אשר לו גבול עם נחלת יששכר הפוגע בתבור מצידה המזרחי של הנחלה ואז פוגש הגבול מערבית את הערים דברת וכסולת שם ימשיך הגבול דרומה ויעבור באזור שריד בתחומי נחלת שבט זבולון (שריד מזוהה עם תל שדוד). והעיר שונם בתחומי הנחלה ומשם ליזרעאל. מיזרעאל ממשיך הגבול מזרחה לעבר עמק חרוד עד שהוא נפגש עם הירדן.
רשימת ערי הנחלה

בתיאור בתיאור גבולות הנחלה נזכרו בספר יהושע  16 ערים:
יז לְיִשָּׂשכָר - יָצָא, הַגּוֹרָל הָרְבִיעִי: לִבְנֵי יִשָּׂשכָר, לְמִשְׁפְּחוֹתָם. יח וַיְהִי, גְּבוּלָם - יִזְרְעֶאלָה וְהַכְּסוּלֹת, וְשׁוּנֵם. יט וַחֲפָרַיִם וְשִׁיאֹן, וַאֲנָחֲרַת. כ וְהָרַבִּית וְקִשְׁיוֹן, וָאָבֶץ. כא וְרֶמֶת וְעֵין-גַּנִּים וְעֵין חַדָּה, וּבֵית פַּצֵּץ. כב וּפָגַע הַגְּבוּל בְּתָבוֹר ושחצומה (וְשַׁחֲצִימָה) וּבֵית שֶׁמֶשׁ, וְהָיוּ תֹּצְאוֹת גְּבוּלָם הַיַּרְדֵּן: עָרִים שֵׁשׁ-עֶשְׂרֵה, וְחַצְרֵיהֶן. כג זֹאת, נַחֲלַת מַטֵּה בְנֵי-יִשָּׂשכָר - לְמִשְׁפְּחֹתָם: הֶעָרִים, וְחַצְרֵיהֶן.
שני פרקים מאוחר יותר נזכרו 4 ערים אשר ניתנו ללוויים, מתוך נחלת שבט יששכר:
כח) וּמִמַּטֵּה יִשָּׂשכָר, אֶת-קִשְׁיוֹן וְאֶת-מִגְרָשֶׁהָ; אֶת-דָּבְרַת, וְאֶת-מִגְרָשֶׁהָ.  כט) אֶת-יַרְמוּת, וְאֶת-מִגְרָשֶׁהָ, אֶת-עֵין גַּנִּים, וְאֶת-מִגְרָשֶׁהָ:  עָרִים, אַרְבַּע..
בספר דברי הימים א' נזכרו 2 מבין הערים - בשם שונה:
נז) וּמִמַּטֵּה יִשָּׂשכָר אֶת-קֶדֶשׁ וְאֶת-מִגְרָשֶׁיהָ אֶת-דָּבְרַת וְאֶת-מִגְרָשֶׁיהָ.  נח) וְאֶת-רָאמוֹת וְאֶת-מִגְרָשֶׁיהָ וְאֶת-עָנֵם וְאֶת-מִגְרָשֶׁיהָ.
לעומת יזרעאל ושונם, שנזכרות הרבה במקרא, רוב הערים נזכרות רק במקורות אלו. עם זאת, אנחרת וחפרים נזכרות ברשימה מצרית קדומה. יש המזהים את אנחרת עם הכפר נאעורה. החוקר הגרמני אלברכט אלט גרס כי שורה של אירועים מקומיים קשרה את התנחלות יששכר בחורבנה של שונם המקראית. שונם נחרבה בידי מלך שכם, כפי שמתואר במכתבי אל-עמארנה. שליט שכם שיתף פעולה עם מנהיגי ערים אחרות והחריב ערים נוספות בסביבה, וכך נוצרה הזדמנות להתיישבות השבט. לפי הכתוב במכתבי אל עמארנה ולפי מה שניתן לשער מברכת יעקב "יִשָּׂשכָר, חֲמֹר גָּרֶם--רֹבֵץ, בֵּין הַמִּשְׁפְּתָיִם. וַיַּרְא מְנֻחָה כִּי טוֹב, וְאֶת-הָאָרֶץ כִּי נָעֵמָה; וַיֵּט שִׁכְמוֹ לִסְבֹּל, וַיְהִי לְמַס-עֹבֵד." (בראשית מ"ט 14-15), מקום מושבו של השבט הצטיין בפוריותו, אך השבט היה משועבד לערים כנעניות באזור. במכתבי אל עאמרנה נכתב כי מלך מגידו עבר בעזרת פקידי המס בנחלות באזור שונם לאחר חורבנה.[דרוש מקור][מפני ש...]
אלט הגיע למסקנה כי לשבט יששכר לא היה קיום עצמאי והוא נתלה בקיומו בשבט מנשה. למסקנה זאת הוא מגיע בעזרת הפסוק המופיע ביהושע י"ז: יא וַיְהִי לִמְנַשֶּׁה בְּיִשָּׂשכָר וּבְאָשֵׁר בֵּית-שְׁאָן וּבְנוֹתֶיהָ וְיִבְלְעָם וּבְנוֹתֶיהָ וְאֶת-יֹשְׁבֵי דֹאר וּבְנוֹתֶיהָ וְיֹשְׁבֵי עֵין-דֹּר וּבְנוֹתֶיהָ וְיֹשְׁבֵי תַעְנַךְ וּבְנֹתֶיהָ וְיֹשְׁבֵי מְגִדּוֹ וּבְנוֹתֶיהָ שְׁלֹשֶׁת הַנָּפֶת".
בספרות היהודית הבתר־מקראית

חז"ל הקנו לברכת יעקב גם משמעות גאוגרפית: "יששכר חמור גרם- מדובר בארצו. מה חמור זה נמוך מכאן ונמוך מכאן וגבוה באמצע- כך (נחלת יששכר): בקעה מכאן ובקעה מכאן והר באמצע. רובץ בין המשפתים- אלו שתי בקעות: בקעת אכסלו ובקעת יזרעאל..." לפי פירוש זה, גבעת התבור הוא גבו של החמור הרובץ, ואילו עמק חרוד מצד דרום ובקעת איכסל מצד צפון מערב הם השקים הנמוכים מגב החמור.
זאב וילנאי משער שהיה שיתוף פעולה הדוק בין יששכר לבין זבולון; הוא מסתמך בעיקר על אגדה של חז"ל, שזה עניינה.
הערות שוליים

↑  שמואל אחיטוב, מקרא לישראל: יהושע, ירושלים, מאגנס, 1995, עמ' 308
1 2 3  זאב וילנאי, ערך "יששכר", אנציקלופדיה אריאל, כרך רביעי (י–ל), עם עובד, הדפסה שנייה, 1977, עמ' 3477
↑  צבי גל, רמת יששכר: התיישבות קדומה באזור שוליים, תל אביב, הקיבוץ המאוחד, 1980, עמ' 86-85
↑  בראשית רבה, פרשה צ"ח, פסקה י"ב
↑  במדבר רבה, פרשה י"ג, פסקה ז'
| ספר יהושע |
| --- | --- | --- |
| הכניסה לארץ | שליחת המרגלים ליריחו • מעבר הירדן • ברית המילה בגלגל • מפגש יהושע עם המלאך |  |
| כיבוש הארץ | מלחמת יריחו • מעשה עכן ולכידתו • כיבוש העי • מעמד הר גריזים והר עיבל • ברית הגבעונים • מלחמת מלכי הדרום • שמש בגבעון דום • מלחמת מלכי הצפון |  |
| חלוקת הארץ לשבטים | נחלת שבט ראובן • נחלת שבט שמעון • נחלת שבט יהודה  (רשימת ערי יהודה) • נחלת שבט יששכר • נחלת שבט זבולון • נחלת שבט דן • נחלת שבט נפתלי •  נחלת שבט גד • נחלת שבט אשר • נחלת שבט אפרים • נחלת שבט מנשה •  נחלת שבט בנימין • ערי הלויים • ערי המקלט |  |
| סיום ספר יהושע | מזבח שניים וחצי השבטים • נאום יהושע • הברית בשכם |  |
| דמויות בספר יהושע | יהושע בן נון • רחב • עכן בן כרמי • אדני צדק • הוהם מלך חברון • דביר מלך עגלון • יפיע מלך לכיש • פראם מלך ירמות • הורם מלך גזר • יבין מלך חצור • כלב בן יפונה • אלעזר הכהן • עתניאל בן קנז • עכסה |  |
נותנת לי בית

"נותנת לי בית" הוא שיר שהוקלט על ידי הזמר הישראלי חן אהרוני. את השיר הוציאה ב-6 בדצמבר 2015 לאור חברת התקליטים Mobile1 Music כסינגל שלא מתוך אלבום אולפן. נכתב על ידי אהרוני לצד סהר חגי ללחן שהראשון חיבר. הפקתו בוצעה על ידי גיא בן חמו וחן יעקובסון.
על השיר

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-200 אלף השמעות. הוא הגיע למקום השני ברשימת ההשמעות השבועיות לפי מדיה פורסט. הווידאו קליפ הרשמי שלה פורסם בערוץ היוטיוב של אהרוני ביום צאת השיר. הוא שודר בכל תחנות הטלוויזיה והפך לויראלי באפליקציית מיוזיקלי.
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  ישראל | מדיה פורסט ישראל | 2 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 6 בדצמבר 2015 | הזרמת מוזיקה | Mobile1 Music |  |
הערות שוליים

↑  חן אהרוני - נותנת לי בית Chen Aharoni, יוטיוב
↑  - נותנת לי בית - ספוטיפיי
↑  Notenet Li Bait - Single, אפל מיוזיק
| חן אהרוני |
| --- | --- | --- |
| אלבומי אולפן | חן אהרוני • נוסע רחוק • אני בחוץ |  |
| סינגלים | "חמש דקות" • "נשימה" • "מאמי" • "נותנת לי בית" |  |
ניק בלתזר

| --- | --- |

 לידה:  24 ביולי 1964 (בן 60) גנט, בלגיה 
 מדינה:  בלגיה 
 בן או בת זוג:  Lieve Blancquaert 
 פרופיל ב-IMDb
 
ניק בלתזר (בצרפתית: Nic Balthazar; נולד ב-24 ביולי 1964, גנט) הוא תסריטאי ובמאי קולנוע בלגי.
ביוגרפיה

ניק בלתזר נולד בגנט. אביו היה פרופסור באוניברסיטת גנט ופעיל במפלגה הסוציאליסטית. בלתזר סיים לימודים באוניברסיטת גנט ופנה לתחום הקולנוע.
בשנת 2007 הוא סיים עבודה על סרט "Ben X" בו היה במאי ותסריטאי. הסרט הוקרן במספר פסטיבלים לקולנוע וזכה בפרסים לרבות פרס בפסטיבל הסרטים העולמי במונטריאול. הוא היה מועמד לקבלת פרס האקדמיה האירופית לקולנוע.
בשנת 2012 יצאה הסרט השני של הבמאי Time of My Life. הוא זכה בפרסים בבלגיה וספרד.
בשנת 2016 הוקרן סרט Everybody Happy. הוא זכה בפרס בפסטיבל הסרטים העולמי במונטריאול.
בנוסף לבימוי בלתזר עוסק בהגשת תוכניות טלוויזיה וביקורת על סרטים.
משולש שווה-שוקיים

משולש שווה-שוקיים
בגאומטריה, משולש שְׁוֵה שׁוֹקַיִם (בראשי תיבות: מש"ש, שש משש) הוא משולש ששתיים מצלעותיו שוות זו לזו. הצלעות השוות נקראות "שוקיים" והצלע השלישית נקראת "בסיס".
תכונות

במשולש שווה-שוקיים, שתי הזוויות שמול הצלעות השוות, שוות גם הן. ההוכחה שנתן אוקלידס למשפט זה הייתה מסובכת וכללה כמה בניות עזר, עד שהיא כונתה "גשר החמורים" (לטינית: "pons asinorum") כי היא שימשה להבדיל בין מי שיוכל ללמוד גאומטריה למי שלא. לאחר מכן נתגלתה הוכחה פשוטה בהרבה בלי בניות עזר, שהסתמכה על חפיפת המשולש עם עצמו בסדר קודקודים שונה. 
 המשפט ההפוך נכון גם הוא, כלומר, אם במשולש שתי זוויות שוות זו לזו, אז הוא שווה-שוקיים.
במשולש שווה-שוקיים, הגובה לבסיס, התיכון לבסיס, חוצה זווית הראש והאנך אמצעי לבסיס מתלכדים. הם מתלכדים גם עם ישר אוילר ועליהם נמצאים מרכזי המעגל החוסם, המעגל החסום ומעגל תשע הנקודות. 
 המשפט ההפוך נכון גם הוא, כלומר אם שניים מהקטעים שהוזכרו לעיל מתלכדים, אז המשולש שווה-שוקיים.
במשולש שווה-שוקיים, שני הגבהים לשוקיים שווים זה לזה, וכך גם חוצי זוויות הבסיס והתיכונים לשוקיים. 
המשפט ההפוך נכון גם הוא, כלומר, אם שני גבהים/תיכונים/חוצי זווית שווים זה לזה אז המשולש שווה-שוקיים. המשפט ההפוך עבור חוצי זווית נקרא "משפט שטיינר להמוס" ומפורסם בקושי שבהוכחתו.
משולשים שווי-שוקיים מיוחדים

משולש שווה-צלעות: משולש שכל שלוש צלעותיו שוות, וכל זוויותיו שוות. משולש כזה הוא משוכלל.
"משולש הכסף": משולש שהוא שווה-שוקיים וישר-זווית. זוויותיו הן 90, 45, 45 מעלות, והיחס בין הבסיס לשוק הוא השורש הריבועי של 2.
"משולש הזהב": משולש שווה-שוקיים שהיחס בין הבסיס לשוק או בין השוק לבסיס הוא יחס הזהב. זוויותיו הן 108, 36, 36 או 72, 72, 36.
טעות נפוצה היא לכנות גם משולש שזוויותיו הן 90, 60, 30 בשם "משולש זהב".
משולש שווה-צלעות
משולש כסף
הפנטגרם מורכב מעשרה משולשי זהב (חמישה מכל סוג) ומחומש משוכלל
הערות שוליים

↑  מש״ש ב-kizur.co.il
↑  מופיע כך ב רשימת משפטים בגאומטריה בתאריך 2 ביולי 2016, בארכיון האינטרנט
↑  בינה מלאכותית מתוך עיתון גליליאו, פברואר 2007, עמוד 67
| מצולעים ופאונים |
| --- | --- | --- |
| מושגים | מצולע • פאון • קודקוד • צלע • מקצוע • פאה • זווית חיצונית • אלכסון |  |
| מצולעים | מצולעים |  |
| לפי מספר צלעות | משולש • מרובע • מחומש • משושה • משובע • מתומן |  |
| משולשים | משולש ישר-זווית • משולש שווה-שוקיים • משולש שווה-צלעות |  |
| מרובעים | מקבילית • טרפז • טרפז שווה-שוקיים • מרובע ציקלי • דלתון • דלתון ריצוף • מעוין • מלבן • ריבוע |  |
| כוכבים | פנטגרם • מגן דוד • אניאגרם |  |
| תכונות | מצולע משוכלל • מצולע שווה-צלעות • מצולע קמור • כוכב |  |
| פאונים | פאונים |  |
| פאונים משוכללים | ארבעון • קובייה • תמניון • תריסרון • עשרימון |  |
| פאונים ארכימדיים | ארבעון קטום • קובוקטהדרון • קובייה קטומה • תמניון קטום • רומביקובוקטהדרון • קובוקטהדרון קטום • קובייה מסותתת • איקוסידודקהדרון • דודקהדרון קטום • איקוסהדרון קטום • רומביקוסידודקהדרון • איקוסידודקהדרון קטום • דודקהדרון מסותת |  |
| פאונים אחרים | פירמידה • מנסרה • אנטי-מנסרה • מקבילון • מעוינון • תיבה • איקוסיטטרהדרון |  |
| תכונות | פאון משוכלל • פאון משוכלל למחצה • פאון ארכימדי |  |
| הכללות | הכללות |  |
| הכללות | סימפלקס • היפרקובייה • טסרקט |  |
מרי קרטרייט

| --- | --- |

 לידה:  17 בדצמבר 1900 איינהו, הממלכה המאוחדת 
 פטירה:  3 באפריל 1998 (בגיל 97) קיימברידג', הממלכה המאוחדת 
 שם לידה:  Mary Cartwright 
 ענף מדעי:  מתמטיקה
 מקום מגורים:  בריטניה
 מקום לימודים:  בית ספר גודולפין (1919)  קולג' סנט יו (1923)  אוניברסיטת אוקספורד (1930) 
 מנחה לדוקטורט:  גודפרי הרולד הארדי 
 מוסדות:  The Alice Ottley School (1923–1926)  גירטון קולג' (1930–1959)  פנימיית וייקומב אבי (1926–1927)  אוניברסיטת קיימברידג' (1959–1968) 
 תלמידי דוקטורט:  וולטר קורט היימן, Barbara J. Maitland, Carl Nestor Linden, Christopher Lancelot Thompson, Grainger Rabone Morris, James O. C. Ezeilo, Chike Obi, Lily (Brown) Atiyah 
 פרסים והוקרה:  עמית החברה המלכותית (1947)  מדליית דה מורגן (1968)  גבירה מפקדת במסדר האימפריה הבריטית (1969)  מדליית סילבסטר (1964) 
 
דיים מרי לוסי קרטרייט (באנגלית: Mary Cartwright; ‏ 17 בדצמבר 1900 - 3 באפריל 1998) הייתה מתמטיקאית בריטית. ביחד עם ג'ון ליטלווד, הייתה אחת מהמתמטיקאים הראשונים שחקרו את התחום שמאוחר יותר נודע בשם תורת הכאוס.
שנותיה הראשונות

קרטרייט נולדה באינהו (Aynho), דרום נורת'האמפטונשייר. אביה, ויליאם דיגבי קרטרייט, היה כומר, דרך סבתה היא מיוחסת למשורר ג'ון דאן, והכומר מאיימן ויליאם מומפסון. היו לה ארבעה אחים, שניים מבוגרים ושניים צעירים: ג'ון (נולד בשנת 1896), נייג'ל (נולד בשנת 1898), ג'יין (נולדה בשנת 1905), וויליאם (נולד בשנת 1907).
את לימודיה התחילה בתיכון לימינגטון בשנים (1912–1915), לאחר מכן בבית הספר גרייבלי מנור בשנים (1915–1916), ולבסוף השלימה את לימודיה התיכוניים בבית הספר גודולפין בסולסברי (1916-1919).
השכלה

קרטרייט למדה מתמטיקה בסנט יו קולג', אוקספורד, וסיימה את לימודיה לתואר ראשון בשנת 1923 בהצטינות (first class degree), זו הייתה רק השנה השנייה בה נשים הורשו לגשת לבחינות הסיום באוקספורד.
בחמש השנים הבאות לימדה בבתי ספר פרטיים לבנות: אליס אוטלי בוורצסטר וויקומב אבי בבקינגהמפשייר ורק בשנת 1928 חזרה לאוקספורד כדי ללמוד לדוקטורט. את עבודת הדוקטורט עשתה בהנחיית הארדי. במהלך השנה האקדמית 9–1928 הארדי שהה בפרינסטון, ואדוארד צ'ארלס טיטשמרש מילא את מקומו. תזת הדוקטורט שלה עסקה באפסים של פונקציות שלמות. ג'ון ליטלווד היה אחד הבודקים של התזה, זה היה המפגש הראשון שלה עם המתמטיקאי איתו היה לה בשנים הבאות שיתוף פעולה מתמשך.
קריירה

בשנת 1930, קרטרייט הצטרפה לסגל מכללת גירטון, אז מכללה לנשים, אחת המכללות של אוניברסיטת קיימברידג'. העסקתה התאפשרה תודות למענק מחקר על שם אלפרד יארו, בעל מספנות ופילנתרופ בריטי שמימן העסקה של נשים במכללת גירטון (Alfred Yarrow Research Fellowship of Girton College). בתחילת דרכה במכללה הצליחה לפתור בעיה פתוחה שהציג ליטלווד. משפט קרטרייט, נותן אומדן על גידולה של פונקציה אנליטית על עיגול היחידה ליד מעגל היחידה בהינתן שהפונקציה מקבלת כל ערך לא יותר מ- p פעמים ובהינתן חסם על  p מקדמי טילור הראשונים של הפונקציה. כדי להוכיח את המשפט היא נקטה בגישה חדשה, ויישמה טכניקה שהוצגה על ידי לארס אלפורס על העתקה קונפורמית.
בשנת 1936, קרטרייט הפכה למנהלת הלימודים במתמטיקה בקולג' גירטון, ובשנת 1938 היא החלה לעבוד על פרויקט חדש אשר הייתה לו השפעה משמעותית על כיוון המחקר שלה. המחלקה למחקרים מדעיים ותעשייתיים יצרה סוגים מסוימים של משוואות דיפרנציאליות אשר התקבלו ממידול גלי רדיו ורדאר. הם ביקשו מהקהילה המתמטית הלונדונית עזרה במציאת מתמטיקאי שמעוניין לחקור את המשוואות האלה, וקרטרייט התעניינה בנושא. הדינמיקה שנכחה מאחורי הבעיות הללו לא הייתה מוכרת לקרטרייט, ולכן היא ניגשה אל ליטלווד וביקשה ממנו עזרה בנושא זה. הם החלו לשתף פעולה בלימוד וחקירת המשוואות. ליטלווד כתב:
”כדי לעשות משהו, המשכנו והמשכנו ללא סיכוי סביר כלשהו לתוצאות. לפתע כל הנוף הדרמטי של המבנה העדין של הפתרונות הופיע בפנינו.”
כיום, המבנה העדין אשר ליטלווד מתאר כאן הוא דוגמה טיפוסית של אפקט הפרפר. שיתוף הפעולה בינו לבין קרטרייט הוביל לתוצאות חשובות, שלהן יש השפעה רבה על הכיוון שבו פנתה התאוריה המודרנית של מערכות דינמיות.
ב-1945, היא פישטה את ההוכחה האלמנטרית של הרמיט לאי הרציונליות של פאי. הגרסה שלה להוכחה פורסמה בנספח בספר מדעי המסקנה של הרולד ג. פריס. ב-1947, היא נבחרה להיות עמיתה של החברה המלכותית. אף על פי שהיא לא הייתה האישה העמיתה הראשונה בחברה, היא הייתה האישה הראשונה המתמטיקאית.
קרטרייט מונתה למנהלת של קולג' גירטון בשנת 1948.
היא נפטרה בבית אבות בקיימברידג' בשנת 1998.
מורשתה

קרטרייט הייתה האישה הראשונה:
שקיבלה את מדליית סילבסטר.
שהייתה חברה במועצה של החברה המלכותית
שהייתה נשיאה של הקהילה המתמטית הלונדונית (ב 62–1961)
היא גם קיבלה את מדליית דה מורגן של החברה בשנת 1968. ב-1968 היא נבחרה כעמיתת כבוד של החברה המלכותית של אדינבורו. ב-1969 היא קיבלה את תואר הכבוד מהמלכה, והפכה לדאם מרי קרטרייט, מפקדת במסדר האימפריה הבריטית.
ראו גם

תורת הכאוס
ג'ון ליטלווד
לקריאה נוספת

מ. קרטרייט, "פונקציות אינטגרליות" ב "עלוני קיימברידג' במתמטיקה ופיזיקה מתמטית" 44 (1956)
מ. קרטרייט, ג'.א. ליטלווד, "על משוואות דיפרנציאליות חלקיות לא ליניאריות מסדר שני", ז'ורנל של הקהילה המתמטית הלונדונית 20:180 (1945)
מ. קרטרייט, "מאוסילאציות לא ליניאריות לדינמיקה טופולוגית", ז'ורנל של הקהילה המתמטית הלונדונית 39:1931 (1964)
הערות שוליים

↑  "Obituary: Mary Cartwright". The Times. 1998.
↑  Freeman J. Dyson, Mary Lucy Cartwright (1900–1998): Chaos theory, pp. 169–177, in Out of the Shadows: Contributions of Twentieth-Century Women to Physics, edited by Nina Byers and Gary Williams, 498 p. (Cambridge University Press, 2006); מסת"ב 0-521-82197-5
↑  "Cartwright biography". www-history.mcs.st-and.ac.uk. University of St. Andrews School of Mathematics and Statistics. נבדק ב-15 בספטמבר 2017. {{cite web}}:  (עזרה)
↑  "Former Fellows of the Royal Society of Edinburgh 1783–2002" (PDF). Royalsoced.org.uk. נבדק ב-20 בדצמבר 2015. {{cite web}}:  (עזרה)
↑  Women in Mathematics: Celebrating the Centennial of the Mathematical Association of America, עמ' 30.
↑  Cartwright's Theorem - Theorem of the Day
↑  DeFuria, Jack (22 באוקטובר 2014). "Mary Lucy Cartwright". Prezi. נבדק ב-8 במרץ 2017. {{cite web}}:  (עזרה)
↑  "A Point of View: Mary, queen of maths". BBC News Magazine. 8 במרץ 2013. {{cite news}}:  (עזרה)
↑  "Mistress of Girton whose mathematical work formed the basis of chaos theory". Obituaries Electronic Telegraph. 11 באפריל 1998. נבדק ב-8 במרץ 2017. {{cite web}}:  (עזרה)
↑  Walter Hayman (1 בנובמבר 2000). "Dame Mary (Lucy) Cartwright, D.B.E. 17 December 1900 – 3 April 1998". Biographical Memoirs of Fellows of the Royal Society. 46. נבדק ב-8 במרץ 2017. {{cite journal}}:  (עזרה)
↑  "CWP Profile". UCLA. 2001. אורכב מ-המקור ב-2016-10-17. נבדק ב-8 במרץ 2017. {{cite web}}:  (עזרה)
| --- | --- |
בקרת זהויות :  BIBSYS: 3120026  BnF: cb12391898t (data)  CiNii: DA04745319  GND: 143805541  ISNI: 0000 0001 1634 5570  MGP: 18533  NTA: 104095407  RERO: 02-A013778120  SNAC: w64s3r3k  SUDOC: 083403957  VIAF: 46844319   WorldCat (עם VIAF): 46844319
ניבן נמרי

| ניבן נמרי |
| --- | --- |
 ניבן נמרי
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: צלופחאים
משפחה:: מורניים
סוג:: Enchelycore
מין:: ניבן נמרי
שם מדעי
 Enchelycore pardalis ‏טמינק ושלגל, 1846

ניבן נמרי (שם מדעי: Enchelycore pardalis) הוא מין של צלופח גדול ממשפחת המורניים אשר חי במי האזור האינדו פסיפי שבין האי ראוניון עד הוואי, איי החברה ואיי ליין וצפונה עד לדרום יפן, דרומה של קוריאה ודרומה עד לקלדוניה החדשה. מקום משכן הניבן הוא בשוניות אלמוגים בעומק 8–60 מטרים. עקב מראהו המפחיד הוא מכונה "מורנת הדרקון".
הניבן מגיע לאורך של עד 92 ס"מ והוא בעל כתמים לבנים על גופו המפותל שצבעו כתום עד אדמדם ומעליו ישנה רעמת סנפיר גבית נמוכה. המאפיין הבולט שלו הוא לסתותיו הצרות, הכפופות והמוארכות המלאות בניבים גדולים ועוזרים לו לתפוס טרף ובזוג הגדילים דמויי ה"משושים" שעל ראשו. זוג נחיריים בקצה הראש עוזר לניבן להריח כל טרף קרוב ולארוב לו במסתור.
הצלופח אינו בולט במים. הוא אורב לטרף מזדמן כמו דג או סרטן ימי, פוער את לסתותיו הגדולות וחוטף את הטרף ובולע אותו במהירות.
הערות שוליים

↑  ניבן נמרי באתר הרשימה האדומה של IUCN
ערך זה הוא קצרמרבנושא דגים. אתם מוזמנים לתרום לוויקיפדיה ו.
נ. סטרויה

| --- | --- |
נ. סטרויה (מימין) וואסילה ואסילאקה
נ. סטרויה (מימין) וואסילה ואסילאקה
 לידה:  5 במאי 1906 Răcăciuni, רומניה 
 פטירה:  24 ביוני 1990 (בגיל 84) תל אביב-יפו, ישראל 
 שם לידה:  Stroe Nacht 
 סוגה מועדפת:  רומנסה 
 מדינה:  רומניה 
 בן או בת זוג:  Nora Piacentini 
 פרופיל ב-IMDb
 
נ. סטרויה (נכט) (ברומנית: N. Stroe;‏ 5 במאי 1906, גשטן, רומניה – 24 ביוני 1990, תל אביב) היה שחקן וזמר קומיקאי ובמאי קולנוע יהודי-רומני. נודע בעיקר כאחד מבני הצמד "סטרויה וואסילאקה" בשנות ה-1930 - 1940 ברומניה. בשנת 1977 עלה לישראל והתאזרח בה.
רקע משפחתי ושנות ילדותו

סטרויה (Stroe) או סטרואיצה (Stroiţă) נכט (Nacht) נולד כבן השני של
בנימין בויום נכט, ביישוב קטן בשם גשטן (Găşteni), בשטח הכפר רקצ'ון (Răcăciuni) במחוז בקאו, רומניה. הוא היה הבן השני, אחיו הבכור היה לימים עיתונאי וסופר בשם העט איסאיה רקצ'יון (Răcăciuni Isaiia).